Disse fluene finnes på åpne, fuktige steder som fuktenger, myrer og sumper. Larvene, som har et kort ånderør, er funnet på grunt vann i sumper. Ånderøret er spisst og kan stikkes inn i stenglene til ulike sumpplanter, slik at de kan skaffe seg luft fra luftrør i plantene. De voksne fluene flyr ganske lavt over bakken og besøker gjerne blomster. I Norden flyr de mellom mai-august.